|  |  |
| --- | --- |
|  | **Fylkesmannen i Møre og Romsdalatab**   |
|  |  |
| Vår dato | Vår ref. |
| 07.05.2014 | 2014/433/SIHO/331.2 |
| Saksbehandlar, innvalstelefon | Dykkar dato | Dykkar ref. |
| Rådgivar Sissel Hol, 71 25 84 49 |  |  |
|  |  |  |

|  |  |
| --- | --- |
| Kommunane i Møre og Romsdal  |  |

**Tildeling prosjektskjønn 2014**

Fylkesmannen i Møre og Romsdal har tildelt prosjektskjønn for 2014. Tildelinga blir berre annonsert i dette fellesbrevet til alle kommunane. Kommunane må sjølv underrette prosjekta som har fått støtte om informasjonen i dette brevet.

Alle kommunane i fylket har blitt invitert til å søkje støtte til omstillings- og fornyingsprosjekt. Det har kommet inn over 70 søknader til ulike tiltak. Samla sett er det søkt støtte for om lag 30 millionar kroner. Tildelinga til prosjektskjønn er på kr 7 808 000.

Grunna den store skilnaden mellom omsøkt beløp og tilgjengeleg beløp, er det fleire gode prosjekt som det ikkje har vore mogleg å prioritere innanfor rammene av prosjektskjønnet i år. Dei prosjekta som har fått støtte, har i all hovudsak fått eit mindre beløp enn det dei har søkt om. Det er fordi vi vil sikre ei kommunal forankring i prosjekta gjennom ein monaleg kommunal eigendel, og at omsøkt sum er mykje høgare enn summen vi har til fordeling.

Det er viktig at prosjekta blir gjennomført. Som ein del av vår oppfølging av prosjekta, har kvart prosjekt fått ein kontaktperson hos fylkesmannen i Møre og Romsdal. Einskilde prosjekt må vere førebudd på tettare oppfølging, krav til rapportering og tiltak. Vi oppmodar prosjektleiarar til sjølv å søkje råd hos tildelt kontaktperson om det er tenleg for prosjektet, eller å halde fylkesmannen orientert om framdrifta i prosjektet.

Vi har i dag sendt brev til Kommunal- og moderniseringsdepartementet der vi ber dei om å tildele skjønnsløyvinga jf tabellen på neste side. Kommunane må vere merksam på at pengane blir utbetalt som ein del av rammetilskotet. Tildelinga vil bli spesifisert i eigen kolonne – *Herav* *ekstra skjønn tildelt av fylkesmannen*. Det blir ikkje skilt mellom prosjekta, så kommunar som har fått støtte til fleire prosjekt vil få utbetalt ein sum i denne kolonna.

Kommunane må òg lage ein rapport frå prosjektet. Vi vil lage eit rapporteringsskjema som blir tilgjengeleg før sommaren 2015. Einskilde prosjektleiarar må òg vere førebudd på at fylkesmannen i Møre og Romsdal vil nytte deira erfaringar og kunnskap frå prosjekta i ulike samlingar. Vi gjer merksam på at overføringa er øyremerka til prosjektet. Det kan og vere lurt å opprette eit eiget prosjektrekneskap for rapportering seinare.

Der interkommunale samarbeid har søkt om støtte, blir pengane utbetalt til kommunen som stod som søkjer. Det er den kommunen som er ansvarleg for at pengane blir gitt vidare til prosjektet. Det er også den kommunen som er ansvarleg for rapporteringa til oss og vidareformidling av informasjon sendt frå oss.

|  |  |  |  |  |
| --- | --- | --- | --- | --- |
| **Kommune** | **Samarbeidspartner** | **Namn på prosjektet** | **Tildeling** | **Kontaktperson fylkesmannen** |
| 1502 Molde | Ålesund | Bekjemping framande planteartar | 50 000 | Ola Betten |
| 1502 Molde |  | Velferdsteknologi - Utprøving og system for deling | 300 000 | Sverre Veiset |
| 1502 Molde | Alle kommunene i Møre og Romsdal | Samhandlingsreformen | 568 000 | Marit Hovde Syltebø |
| 1504 Ålesund |  | Bekjemping framande planteartar | 100 000 | Ola Betten |
| 1504 Ålesund |  | ALV Møre/Videreføring av Arena for Læring om Velferdsteknologi | 500 000 | Sverre Veiset |
| 1504 Ålesund |  | Jeg kan! | 500 000 | Sverre Veiset |
| 1504 Ålesund |  | Aktivt demokrati for barn og unge | 150 000 | Anne Mette Nerbøberg |
| 1505 Kristiansund |  | Morgendagens sykehjem - forprosjekt | 500 000 | Greta Hanset |
| 1505 Kristiansund |  | Demokratiprogrammet | 155 000 | Anne Mette Nerbøberg |
| 1505 Kristiansund |  | Ta grep - kvalitet i førskolen | 250 000 | Maren Ørjasæter Aaland |
| 1505 Kristiansund | Alle kommunene i Møre og Romsdal | Spes.ped førskulelærera - kompetanse og nettverk i fylket | 150 000 | Liv Marie Opstad |
| 1514 Sande | Vanylven, Herøy,Ulstein og Hareid | Marine grunnkart Søre Sunnmøre | 200 000 | Ola Betten |
| 1515 Herøy |  | Meir læring for fleire | 150 000 | Jørn Thomassen |
| 1517 Hareid | Herøy, Sande, Ulstein, Vanylven, Volda og Ørsta | Regionalt samarbeid og utvikling av samhandlingstjenester | 600 000 | Sverre Veiset |
| 1524 Norddal | NVE, Åknes/Tafjord IKS, Rauma, Stordal, Stranda, Ørskog, Skodje, Ålesund, Sykkylven og Ørsta | Regional beredskapsplan for fjellskred | 595 000 | Ketil Matvik Foldal |
| 1528 Sykkylven |  | Barn i utfordring  | 150 000 | Alv Walgermo |
| 1532 Giske |  | Handlingskompetanse og samhandling for eit betre læringsmiljø | 150 000 | Jorunn Øen Nesje |
| 1534 Haram |  | Spesialundervisning og læringsmiljø | 200 000 | Kristin Øksenvåg |
| 1539 Rauma | Ålesund, Molde, Midsund | Bekjemping framande planteartar | 30 000 | Ola Betten |
| 1539 Rauma | Vestnes | Ein raud tråd - spiren til utvikling? | 200 000 | Kristin Øksenvåg |
| 1545 Midsund |  | Bekjemping framande planteartar | 50 000 | Ola Betten |
| 1546 Sandøy |  | Framande planteartar, vekt på bartre | 150 000 | Ola Betten |
| 1551 Eide |  | Bli' i Eide | 450 000 | Martin Gjendem Mortensen |
| 1554 Averøy | Alle kommunene i Møre og Romsdal | Nettverk for psykososiale kriseteam | 400 000 | Ketil Matvik Foldal |
| 1563 Sunndal | 24 kommunar i Møre og Romsdal | Dei utfordrande barna - Møre og Romsdal | 150 000 | Maren Ørjasæter Aaland |
| 1566 Surnadal |  | Velferdsteknologi i helhetlig pasientforløp | 250 000 | Sverre Veiset |
| 1567 Rindal | Surnadal og Halsa | STOLT - Spesialundervisning - Tilpassa Opplæring - LavTerskeltilbud | 150 000 | Jørn Thomassen |
| 1571 Halsa |  | Ung medvirkning - barn og unges deltakelse i samfunnsplanlegginga | 150 000 | Aud Lindset Drågen |
| 1571 Halsa | Surnadal og Rindal | God opplæring for alle elever | 150 000 | Beate Æsøy |
| 1576 Aure |  | Fra grendahus til flerbrukshall - for alle | 410 000 | Marie Eide |
| **Sum** |  |  | **7 808 000** |  |

Lykke til med prosjekta!

Med helsing

# Rigmor Brøste Sissel Hol

Assisterande fylkesmann

*Dokumentet er elektronisk godkjent og har ingen signatur.*